Տեղանքներն ընտրելիս կարևոր է հաշվի առնել ոչ միայն արևի ինտենսիվությունը, այլև հանգամանքը, որ այդ հողերը գյուղատնտեսական տեսանկյունից օգտակար չլինեն։ Դրա համար մենք մեր քարտեզը կազմելիս և ներդրողներին առաջարկներ ներկայացնելիս, ընտրել ենք այն տարածքները, որոնք մինիմալ օգուտ են տալիս գյուղատնտեսությանը։ Քանի որ խոսքը գնում է հեկտարների մասին: Օրինակ, Մեծ Մասրիկի դեպքում մոտ 100 հեկտար տարածք է անհրաժեշտ, որպեսզի 45-55 մեգավատ հզորություն հնարավոր լինի սարքել ու տեղակայել։ Դրան գումարած փոշին քիչ լինի, տեղանքը հարթ լինի, արևելք նայող կողմ լինի, կողքին շենք-շինություններ, ծառեր չլինեն։ Եթե մարդ մտածում է նմանատիպ բիզնեսի մասին, կարող է օգտվել այս քարտեզից։ Հիմնադրամն էլ իր հերթին կարող է փորձագիտական գնահատական տալ։ Պետք է հաշվի առնել նաև բարձրավոլտ ցանցերին միանալու դյուրինության մասին: